મળતી વધુ વિગત મુજબ, અમદાવાદના બોપલ વિસ્તારમાં આવેલી મારુતિનંદન હોટલમાં લુખ્ખાં તત્વો દ્વારા ગઈ મોડી રાત્રે તોડફોડ કરવામાં આવી હતી. સગીર છોકરાને પહેલાં કોચિંગ ક્લાસમાં કોઈની સાથે મગજમારી થઈ હતી. બાદમાં 20થી 25 લુખ્ખાં તત્વો દ્વારા સગીરનું અપહરણ કર્યા રાજપથ ક્લબ નજીક છોડી મુકાયો હતો. લુખ્ખાં તત્વોને પછી જ જાણ થઈ કે આ સગીરના પિતા મારુતિનંદન હોટલના માલિક છે. તેમણે તરત જ બોપલની મારુતિનંદન હોટલ પર પહોંચી તોડફોડ કરી હતી અને ત્યાંના સ્ટાફ પર પણ હુમલો કર્યો હતો. હુમલામાં હોટલનો એક કર્મચારી ઈજાગ્રસ્ત થયો છે. જે પણ તોડફોડ થઈ એમાં હોટલ સાથે કંઈ ન હતું, પણ કોચિંગ ક્લાસમાં થયેલા ઝઘડા સંબંધમાં હતી. સમગ્ર ઘટના CCTV કેમેરામાં કેદ થઈ ગઈ છે. પોલીસે ઘટનાસ્થળે પહોંચી વધુ વિગત તપાસી રહી છે.